ai4bharat/Pralekha huggingface dataset:
وزارت دفاع
مرکزی کابینہ نے بہت اونچے پہاڑی علاقوں میں رہنے اورادویات کے سلسلے میں مشترکہ تحقیقی کام کے سلسلے میں بھارت اور کرغستان کے درمیان تعاون میں مفاہمت کی منظوری دی
نئیدہلی13جون ۔مرکزی کابینہ نے جس کی میٹنگ کی صدارت وزیر اعظم جناب نریندر مودی نے کی ، بہت اونچے پہاڑی علاقوں میں رہنے اور ادویات کے سلسلے میں مشترکہ تحقیقی کام کے سلسلے میں بھارت اورکرغستان کے درمیان تعاون میں مفاہمت کی منظوری دی ہے ، جس کا مقصد سائنس اور ادویات خاص طور پر بہت اونچے پہاڑی علاقوں میں رہائش رکھنے اور وہاں کی ضرورت کے مطابق ادویات استعمال کرنے کے بارے میں باہمی تعلقات کو فروغ دینا اور انہیں مزید مستحکم بنانا ہے ۔
باہمی تعاون کی اس مفاہمت سے اونچے پہاڑی علاقوں میں رہنے والے فوجیوں کے جسمانی اور ذہنی حالات کو سمجھنے اور وہاں رہنے کی وجہ سے ذہنی پریشانیوں کو کم کرنے میں مددملے گی۔ ان پریشانیوں کو بھارت اورکرغستان کے فوجیوں نیزدیگر لوگوں کے لئے یوگا اور جڑی بوٹیوں وغیرہ کے استعمال سے آسان بنایا جاسکتا ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-2416
(Visitor Counter : 39
وزیراعظم کا دفتر
امریکی وزیر خارجہ مائیکل آر پومپیو نے وزیراعظم نریندر مودی سے ملاقات کی
نئی دہلی،26؍جون،امریکہ کے وزیر خارجہ مائیکل آر پومپیو نے آج صبح وزیراعظم جناب نریندر مودی سے ملاقات کی۔ وزیر خارجہ جناب پومپیو نے وزیراعظم کو صدر ڈونلڈ ٹرمپ کی جانب سے دی گئی مبارک باد سے مطلع کیا اور انتخابی جیت پر وزیراعظم کو مبارک باد دی۔
وزیراعظم نے اپنے لئے مبارک باد پر وزیر خارجہ جناب پومپیو کا شکریہ ادا کیا اور ان سے درخواست کی کہ وہ صدر ٹرمپ کی جانب سے دی جانے والی نیک خواہشات کے لئے ان کے شکرئے سے بھی آگاہ کریں۔
وزیراعظم نے اس ترجیح کو دہرایا کہ وہ امریکہ کے ساتھ تعلقات کو خصوصی توجہ دیتے ہیں اور حکومت کی نئی مدت میں کلیدی شراکت داری کے لئے اپنے ویژن کا بھی ذکر کیا۔ انہوں نے کہا کہ وہ اعتماد اور مشترکہ مفاد کے علاوہ مضبوط تعلقات قائم کرنے کے خواہاں ہیں۔
وزیر خارجہ جناب پومپیو نے بھارت کے ساتھ مضبوط تعلقات قائم کرنے کے لئے امریکی حکومت کے جاری مفاد کا اظہار کیا اور کہا کہ وہ مشترکہ ویژن اور مقاصد کو پورا کرنے کے لئے مل کر کام کرنے کے خواہشمند ہیں۔
وزیراعظم نے تجارت ، معیشت ، توانائی ، دفاع ، انسداد دہشت گردی اور عوام سے عوام کے رابطوں میں باہمی تعلقات کے مکمل امکانات کو حاصل کرنے کے لئے اپنے مضبوط عزم کا اظہار کیا۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-2609
(Visitor Counter : 55
سماجی انصاف اور تفویض اختیارات کی وزارت
ڈاکٹر وریندر کمار ’پی ایم۔ دکش‘ پورٹل اور ’پی ایم ۔ دکش‘ موبائل ایپ لانچ کئے
’پی ایم۔ دکش‘ پورٹل کے ذریعہ درج فہرست ذاتوں، پسماندہ طبقات اور صفائی کرمچاریوں کے لئے ایک مقام پر ہنر مندی کے فروغ سے متعلق تمام معلومات کی جاسکتی ہیں
گزشتہ پانچ برسوںمیں نشانہ گروپوں کے 273152 افراد کو ہنر مندی کے فروغ کی تربیت دی گئی ہے
سال 22۔2021 کے دوران نشانہ گروپوں کے تقریباً 50 ہزار افراد کو ہنر مندی کے فروغ کی تربیت فراہم کرانے کا نشانہ ہے
نئی دہلی، 7 اگست 2021، سماجی انصاف اور تفویض اختیارات کے مرکزی وزیر ڈاکٹر وریندر کمار ’پی ایم۔ دکش‘ پورٹل اور ’پی ایم ۔ دکش‘ موبائل ایپ لانچ کیا جس کو سماجی انصاف و تفویض اختیارات کی وزارت نے این این جی ڈی کے تعاون سے کیا۔ اس کا مقصد نشانہ گروپوں کے لئے ہنر مندی کے فروغ کی اسکیموں کو قابل رسائی بنانا ہے۔ ان پورٹل اور ایپ کے ذریعہ نشانہ گروپوں کے نوجوان ہنر مندی کے فروغ کے تربیتی پروگراموں تک زیادہ آسانی سے رسائی حاصل کرسکیں گے۔
پردھان منتری دکشتا اور کشلتا سمپن ہتگراہی یوجنا سماجی انصاف اور تفویض اختیارات کی وزارت کے ذریعہ سال 21۔2020 سے نافذ کی جارہی ہے۔اس یوجنا کے تحت  ہنر مندی میں اضافے / ری اسکلنگ،  قلیل مدتی تربیتی پروگرام،  طویل مدتی تربیتی پروگرام اور  صنعت کاری کی ترقی کا پروگرام  سے متعلق ہنر مندی کے فروغ کے تربیتی پروگرام اہل نشانہ گروپ کو فراہم کرائے جارہے ہیں۔ یہ تربیتی پروگرام ہنر مندی کی ترقی اور صنعت کاری کی وزارت کے ذریعہ قائم کئے گئے سرکاری تربیتی اداروں، سیکٹر اسکل کونسلوں اور دیگر قابل اعتماد اداروں کے ذریعہ نافذ کئے جارہے ہیں۔
اب کوئی بھی شخص پی ایم۔ دکش پورٹل پر جاکر ایک ہی مقام پر ہنر مندی کے فروغ کی تربیت سے متعلق تمام معلومات حاصل کرسکتا ہے۔ اس کے علاوہ اپنے آس پاس فراہم کرائی جانے والی ہنر مندی کے فروغ کی تربیت کے بارے میں بھی محض ایک کلک پر معلومات حاصل کی جاسکتی ہے اور ہنر مندی کی تربیت کے لئے آسانی سے رجسٹریشن کرایا جاسکتا ہے۔ پی ایم۔ دکش پورٹل at http://pmdaksh.dosje.gov.in پر دستیاب ہے جبکہ پی ایم دکش موبائل ایپ گوگل پلے اسٹور پر دستیاب ہے۔
سماجی انصاف اور تفویض اختیارات کے وزیر ڈاکٹر ویریندر کمار نے کہا ’’آج اس پورٹل اور موبائل پو کو عوام کے استعمال کےلئے لانچ کرکے مجھے بہت فخر محسوس ہورہا ہے۔ اس پورٹل کے نفاذ کے سلسلے میں حاصل ہونے والی کسی بھی تجویز کے مفید اور قابل عمل ہونے کے پیش نظر یہ وزارت اس میں ضروری بہتری لائے گی تاکہ یہ پورٹل نشانہ گروپوں کے لئے زیادہ مفید بن سکے اور وہ ہنر مندی حاصل کرکے اپنا روزگار یا معاوضے والے روزگار سے متعلق مواقع کا فائدہ اٹھاکر خود کفیل بن سکیں ‘‘۔
اس پورٹل کی کچھ خصوصیات درج ذیل ہیں:
- اس کے ذریعہ درج فہرست ذاتوں، پسماندہ طبقات اور صفائی کرمچاریوں کے لئے ایک مقام پر ہنر مندی کے فروغ سے متعلق تمام معلومات دستیاب ہوں گی۔
- اپنی دلچسپی کے تربیت ادارے اور پروگرام کے لئے رجسٹریشن کرانے کی سہولت ۔
- ذاتی معلومات سے متعلق مطلوبہ دستاویز اپ لوڈ کرنے کی سہولت۔
- تربیت کی مدت کے دوران تربیت یافتگان کی چہرے اور آنکھوں کی اسکیننگ کے ذریعہ حاضری لگانے کی سہولت۔
۔۔۔۔۔۔۔۔۔۔۔
ش ح۔ا گ۔ن ا۔

U-7591
(Visitor Counter : 185
عملے، عوامی شکایات اور پنشن کی وزارت
شہریوں اور شعبے کی ضرورتوں کو پورا کرنے کے لیے سائنس اور ٹیکنالوجیکل ترقی کے انٹیگریشن کو چلانے کے لیے "سائنس لیڈرز" کی ضرورت ہے - مرکزی وزیر ڈاکٹر جتیندر سنگھ
مرکزی وزیر نے نئی دہلی میں "بلڈنگ سائنس لیڈرز پروگرام" کے افتتاح کے موقع پر خطاب کیا
سائنس دانوں کے لیے یہ اہم ہے کہ وہ اپنے کام میں سب سے آگے رہیں اور سائنس کو عوامی مفاد میں استعمال کرنے کی اپنی صلاحیت کو نکھاریں : ڈاکٹر جتیندر سنگھ
سائنس و ٹکنالوجی کے مرکزی وزیر مملکت  ، ارضیاتی سائنسیز کے وزیر مملکت ، وزیر اعظم کے دفتر میں وزیر مملکت، عملے، عوامی شکایات ، پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے آج کہا کہ سائنس لیڈر کو سماج میں سائنس اور ٹیکنالوجیکل ترقی کے انٹیگریشن کو اس طرح سے چلانے کی ضرورت ہے کہ سائنس شہریوں اورشعبے کی ضرورتوں کو پورا کر سکے۔
"بلڈنگ سائنس لیڈرز پروگرام" کے افتتاح کے بعد اپنے خطاب میں ڈاکٹر جتیندر سنگھ نے کہا کہ سرکاری سروس ڈیلیوری کے لیے، سائنسدانوں کو اپنے کام میں سب سے آگے رہنا چاہیے اور عوام کی بھلائی کے لیے سائنس کی ڈیلیوری صلاحیتوں کو بہتر بنانا اہم ہے۔
ڈاکٹر جتیندر سنگھ نے کہا کہ بھارت میں سائنس اور ٹیکنالوجی کے شعبے میں سماجی بھلائی پر زور دیا گیا ہے، اس کی اچھی مثال ساحلی علاقوں میں سمندری طوفان کی پیش گوئی کے لئے زندگی کو تحفظ فراہم کرنے والی ریموٹ سینسنگ تکنیک کا استعمال ہے، اسی طرح انڈیا اسٹیک پربنی یونائیٹڈ پیمنٹس انٹرفیس جیسی ٹیکنالوجی سبھی کے لیے ادائیگی میں انقلاب لا رہی ہے۔ یو پی آئی دنیا کا واحداے پی آئی سے چلنے والا انٹرآپریبل ریئل ٹائم منی ٹرانسفر پلیٹ فارم ہے جسے صرف موبائل دنیا کے لیے ڈیزائن کیا گیا ہے۔
ڈاکٹر جتیندر سنگھ نے ٹکنالوجی، اختراع اور معاشی تحقیقی مرکز  اور احمد آباد یونیورسٹی کے ساتھ ’ بلڈنگ سائنس لیڈر ان انڈیا ‘پروگرام کو فروغ اور تقسیم کرنے کے مقصد سے جڑنے کے لئے صلاحیت سازی کمیشن ، حکومت ہند کے پرنسپل سائنسی مشیر  کے افسر، ہندوستانی خلائی تحقیق و تنظیم  کے رول کو سراہا۔
وزیرموصوف نے کہا کہ ’بلڈنگ سائنس لیڈرز ان انڈیا ‘ خاص طور سے ڈیزائن کیا گیا ا شتراک پر مبنی ایکزکٹیو ڈیولپمنٹ پروگرام ہے جو ان سائنس دانوں کے لئے ہے جو کہ اہم لیبارٹریوں میں ہیں یا پھر تحقیقی اداروں میں قائدانہ رول ادا کررہے ہیں یا قائدانہ رول ادا کرنے والے ہیں اور جن کا مستقبل میں تحقیقی اداروں کا ڈائرکٹر بننے کا امکان ہے۔ انہوں نے کہا کہ یہ پروگرام سائنس دانوں میں کمیونکیشن، ڈیزائن کی سوچ اور پروجیکٹ کے بندوبست جیسی اہم صلاحیتوں کو نکھارے گا۔
پروگرام کے پہلے بیچ میں حکومت ہند کے 7 سائنٹفک محکموں – ڈی ایس ٹی، سی بی ٹی، اسرو ، ڈی اے ای، سی ایس آئی آر ، ایم او ای ایس اور ایم او ای ایف سی سی کی شراکت داری ہے ۔ ایک ساتھ جمع ہونے کے نقطہ نظر کا مقصد یہ بھی یقینی بنانا ہے کہ سبھی محکموں کے سائنسدان ایک دوسرے کے ساتھ کام کریں۔
پروگرام کو دو مرحلوں میں ڈیزائن کیا گیا تھا- مرحلہ 1 : 7 اور 8 ستمبر کو منعقد دو روزہ آن لائن پروگرام، جبکہ مرحلہ 2 : اسرو بنگلور میں 27 اور 30 ستمبر کے درمیان ذاتی طور پر چار روزہ پروگرام ۔
وزیراعظم کا دفتر
وزیر اعظم نے پوڑھی، اتراکھنڈ میں بس حادثے کی وجہ سے جانی نقصان پر افسوس کا اظہار کیا
وزیر اعظم جناب نریندر مودی نے پوڑھی، اتراکھنڈ میں ایک بس حادثے کی وجہ سے ہونے والے جانی نقصان پر گہرے ربج و غم کا اظہار کیا ہے۔ وزیر اعظم نے حادثے میں زخمی ہونے والوں کی جلد صحت یابی کی خواہش کا بھی اظہار کیا۔
وزیر اعظم دفتر نے ٹویٹ کیا؛
’’پوڑھی، اتراکھنڈ میں بس کا حادثہ دل دہلا دینے والا ہے۔ اس افسوس ناک گھڑی میں، میں غمزدہ خاندانوں کے غم میں شریک ہوں۔ میں زخمی ہونے والی کی جلد از جلد صحت یابی کی امید کرتا ہوں۔ بچاؤ کی کارروائی جاری ہے۔ متاثرین کو ہر ممکن مدد فراہم کی جائے گی: وزیراعظم مودی:‘‘
۔۔۔۔۔۔۔۔۔۔۔
ش ح۔ا گ۔ن ا۔
U-11065
(
امور داخلہ کی وزارت
وزارت داخلہ نے ریاستوں اور مرکز کے زیر انتظام علاقوں  سے، پولیس اسٹیشنوں کو اطلاعاتی تکنالوجی ایکٹ، 2000 کی منسوخ شدہ دفعہ 66اے کے تحت کیس درج نہ کرنے سے متعلق ہدایت جاری کرنے کی درخواست کی
نئی دہلی، 14 جولائی 2021: داخلی امور کی مرکزی وزارت  نے ریاستوں اور مرکز کے زیر انتظام علاقوں  سے ان کے دائرہ کار میں آنے والے تمام پولیس اسٹیشنوں کو اطلاعاتی تکنالوجی ایکٹ 2000 کی منسوخ شدہ دفعہ 66اے کے تحت کیس درج نہ کرنے کے سلسلے میں ہدایت جاری کرنے کی درخواست کی ہے۔ وزارت نے ریاستوں اور مرکز کے زیر انتظام علاقوں کو ، 24 مارچ 2015 کو سپریم کورٹ کے ذریعہ جاری کردہ آرڈ ر کی تعمیل کے لئے قانون نافذ کرنے والی ایجنسیوں کو حساس بنانے کے لئے بھی کہا۔ وزارت داخلہ نے یہ بھی درخواست کی ہے کہ اگر ریاستوں اور مرکز کے زیر انتظام علاقوں میں آئی ٹی ایکٹ،2000کی دفعہ 66 اے کے تحت کوئی معاملہ درج کیا جاتا ہے، تو اس طرح کے کسی بھی معاملے کو فوری طورپر منسوخ کر دیا جائے گا۔
سپریم کورٹ نے 24 مارچ 2015 کو ، شریا سنگھل بنام یونین آف انڈیا سے متعلق اپنے فیصلے میں اطلاعاتی تکنالوجی ایکٹ 2000 کی دفعہ 66اے کو ختم کیا تھا۔ اس نے اطلاعاتی تکنالوجی ایکٹ 2000 کی دفعہ 66اے کو آرڈر جاری ہونے کی تاریخ یعنی 24 مارچ 2015 سے کالعدم قرار دیا، اور اس طرح اس دفعہ کے تحت کوئی کاروائی نہیں کی جا سکی۔
ٹیکسٹائلز کی وزارت
کاٹن کو آپریشن آف انڈیا نے سال 2020۔21 کے دوران کپاس کی کاشت کرنے والی تمام ریاستوں میں 450 سے زائد خریداری مراکز کھولے
کپاس کی کاشت کرنے والے تقریباً 19 لاکھ کاشتکاروں کو 26700 کروڑ روپئے تقسیم کیے گئے
23 جولائی 2021: کپاس کے سیزن 2019۔20  کے دوران، کاٹن کارپوریشن آف انڈیا  نے فروخت کے عمل میں مشکلات کا سامنا کر رہے کپاس کے کاشتکاروں کو تحفظ فراہم کرانے کے لئے کپاس کی کاشت والی 12 ریاستوں میں 423 خریداری مراکز کھولے۔ عالمی وبائی مرض کےدوران، سی سی آئی نے 4 لاکھ کاشتکاروں سے 5615 کروڑ روپئے کے بقدر کی 20.72 گانٹھیں خریدیں۔ حالانکہ، مکمل کاٹن سیزن 2019۔20 کے دوران، سی سی آئی نے 105.15 لاکھ گانٹھوں کے بقدرریکارڈ خریداری کی اور 21.50 لاکھ کپاس کے کاشتکاروں کے بینک کھاتوں میں راست طور پر 28500 کروڑ روپئے تقسیم کیے گئے۔ جاری کپاس سیزن 2020۔21  کے دوران، سی سی آئی نے کپاس کی کاشت کرنے والی تمام ریاستوں میں 450 سے زائد خریداری مراکز کھولے ہیں۔ سی سی آئی نے کاشتکاروں کو فروخت کے عمل میں دشواری کی صورت میں تحفظ فراہم کرانے کے لئے سیزن کے آغاز سے ہی ایم ایس پی آپریشنوں کے تحت کپاس کی خریداری کا عمل شروع کر دیا اور اب تک 91.89 لاکھ گانٹھوں  کے بقدر خریداری کی ہے۔ سی سی آئی نے تقریباً 19 لاکھ کپاس کے کاشتکاروں کو 26700 روپئے تقسیم کیے۔
مربوط ٹیکسٹائل پارک  کے لئے اسکیم میں مطلوبہ کامیابی حاصل کرنے کے لئے، حکومت ہند صنعت کاروں کے ایک گروپ کو اپنے ٹیکسٹائل یونٹ کے قیام کے لئے ایک کلسٹر میں جدید ترین انفراسٹرکچر سہولیات کے قیام کے لئے مالی اعانت فراہم کرتی ہے، تاکہ وہ بین الاقوامی ماحولیاتی اور سماجی معیار کے مطابق ٹیکسٹائل کے شعبے میں نجی سرمایہ کاری کو متحرک کریں اور روزگار کے نئے مواقع پیدا کریں۔ ایس آئی ٹی پی کے تحت، صنعتی ایسو سی ایشنز، صنعت کاروں کے گروپ اور ریاستی حکومتوں کی ایجنسیاں مربوط ٹیکسٹائل پارکوں  کے اصل پرموٹرس ہیں۔ خصوصی مقصد کے لئے تیار کی گئیں موٹر گاڑیاں  مقامی صنعت کے نمائندوں، مالی اداروں، ریاستی صنعتی اور بنیادی ڈھانچہ کارپوریشنوں، ریاست و مرکزی حکومتوں کی دیگر ایجنسیوں کے ذریعہ تیار کی جا تی ہیں۔ ایس پی ویز، کمپنیز ایکٹ کے تحت درج رجسٹر، مستقل طور پر ایک کارپوریٹ باڈی ہوگی۔ ٹیکسٹائل پارکوں کا جائزہ نفاذ کے مختلف مراحل کے تحت پی اے سی کے ذریعہ وقتاً فوقتاً لیاجاتا ہے۔
یہ معلومات کپڑوں کی صنعت کی وزیر مملکت محترمہ درشنا جردوش کے ذریعہ آج لوک سبھا میں ایک تحریری جواب کے تحت فراہم کرائی گئی۔
وزیراعظم کا دفتر
وزیر اعظم نے بھارت میں کھلونے بنانے میں تیزی لانے کے طریقوں پر تبادلۂ خیال کیا
وزیر اعظم نے کہا ہے کہ عالمی معیار پر پوری اترنے والی معیاری مصنوعات تیار کرنے کے لئے ٹیکنا لوجی اور اختراعات کے استعمال پر توجہ مرکوز کی جانی چاہیئے
نئی دلّی ،22 اگست / وزیر اعظم جناب نریندر مودی نے ہندوستانی کھلونے تیار کرنے اور عالمی سطح پر کھلونوں کی چھاپ چھوڑنے سے متعلق طریقوں پر تبادلۂ خیال کے لئے سینئر وزیروں اور عہدیداروں کے ساتھ ایک میٹنگ کی ۔
وزیر اعظم نے کہا کہ بھارت بہت سے کھلونوں کے کلسٹروں اور ہزاروں دست کاروں کی سرزمین ہے ، جو ملک میں کھلونے تیار کرتے ہیں ، جن کا نہ صرف ثقافتی تعلق ہے بلکہ بچوں میں ابتدائی عمر سے ہی زندگی گزارنے کے ہنر اور ذہنی صلاحیتوں کو فروغ دینے میں مدد دیتی ہیں ۔ انہوں نے کہا کہ اس طرح کے کلسٹروں کو اختراعی اور تخلیقی طریقوں سے فروغ دیا جانا چاہیئے ۔
اس بات سے مطلع کیا گیا کہ بھارت کی کھلونوں کی مارکیٹ بہت وسیع امکانات والی ہے اور آتم نربھر بھارت مہم کے تحت ووکل فار لوکل کو فروغ دے کر صنعت میں ایک یکسر تبدیلی پیدا کر سکتی ہے ۔ وزیر اعظم نے کہا کہ ایسی معیاری مصنوعات تیار کرنے کے لئے ، جو عالمی معیار پر پوری اترتی ہوں ، ٹیکنالوجی اور اختراعات کے استعمال پر توجہ دی جانی چاہیئے ۔
میٹنگ میں بچوں کی ذہنی صلاحیت اور سیکھنے کی صلاحیت پر کھلونوں کے اثرات اور انہیں کس طرح سماجی تبدیلی کے ایک ذریعے کے طور پر استعمال کیا جا سکتا ہے ، جس سے ملک کی مستقبل کی نسل کو تیار کرنے میں مدد مل سکے ، اس پر بھی تبادلۂ خیال کیا گیا ۔
بچوں کے ذہن کو ، خاص سمت دینے کے لئے کھلونوں کی اہمیت کو اجاگر کرتے ہوئے وزیر اعظم نے کہا کہ بھارتی ثقافت اور وراثت سے میل کھانے والے کھلونوں کو تمام آنگن واڑی مرکزوں میں اور اسکولوں میں بچوں کی مجموعی ترقی کے لئے تدریسی سامان کے طور پر استعمال کیا جانا چاہیئے ۔ انہوں نے یہ بھی مشورہ دیا کہ نو جوانوں کو شامل کیا جانا چاہیئے کہ وہ ایسے اختراعی ڈیزائن اور کھلونے تیار کریں ، جو قومی اہداف اور کامیابیوں کے لئے فخر کا جذبہ پیدا کر سکیں ۔
وزیر اعظم نے اِس بات کو اجاگر کیا کہ کھلونے ایک بھارت شریشٹھ بھارت کے جذبے کو بڑھانے کا ایک شاندار ذریعہ بن سکتے ہیں اور زور دے کر کہا کہ کھلونوں کو بھارت کی اقدار کے نظام اور ثقافتی طور پر قائم ماحول دوست طریقۂ کار کا عکاس ہونا چاہیئے ۔ انہوں نے یہ بھی مشورہ دیا کہ سیاحت کو بھارتی ثقافت ، خاص طور پر ایسے خطوں میں ، جو دست کاری والے کھلونوں کے لئے مشہور ہیں ، فروغ دینے کے لئے استعمال کیا جانا چاہیئے ۔
وزیر اعظم نے اس ضرورت پر بھی زور دیا کہ بھارتی اقدار اور اخلاقیات کی عکاسی کے لئے نو جوانوں اور طلباء کی کھلونوں کی ٹیکنا لوجی اور ڈیزائن اور آن لائن گیمز کا ہیکا تھون منعقد کرنے کی ضرورت ہے ۔
تیزی سے بڑھتے ہوئے ڈجیٹل گیمز کے شعبے پر زور دیتے ہوئے وزیر اعظم نے کہا کہ بھارت کو اِس شعبے کے وسیع امکانات سے فائدہ اٹھانا چاہیئے اور ایسے گیمز تیار کرکے ، جو بھارتی ثقافت اور لوک کہانیوں کی بنیاد پر تیار کئے گئے ہوں ، بین الاقوامی ڈجیٹل گیمز کے سیکٹر کی قیادت کرنی چاہیئے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4748
(
قانون اور انصاف کی وزارت
کمزور طبقات کے لیے کم خرچ انصاف
قانون و انصاف کے مرکزی وزیر جناب ارجن رام میگھوال نے راجیہ سبھا میں ایک تحریری جواب میں بتایا کہ حکومت درج فہرست ذاتوں، درج فہرست قبیلوں ، دیگر پسماندہ طبقات اور سماج کے معاشی طور پر دیگر کمزور طبقات کوانصاف تک رسائی فراہم کرنے کی ہر ممکن کوشش کر رہی ہے۔ نیشنل لیگل سروسز اتھارٹی  کو لیگل سروسز اتھارٹیز  ایکٹ، 1987 کے تحت تشکیل دیا گیا ہے، تاکہ معاشرے کے کمزور طبقات کو مفت اور مجاز قانونی خدمات فراہم کی جاسکیں، جس میں ایکٹ کے سیکشن 12 کے تحت مستفید شامل ہیں، تاکہ اس بات کو یقینی بنایا جا سکے کہ معاشی یا دیگر معذوری کی وجہ سے کسی بھی شہری کو انصاف کی فراہمی سے انکار نہیں کیا جاسکے ، اور لوک عدالتوں کا قیام اس بات کو یقینی بنانے کے لیے ہےکہ قانونی نظام کا عمل مساوی مواقع کی بنیاد پر انصاف کو فروغ دیتا ہے۔
اس مقصد کے لیے تعلقہ عدالت کی سطح سے سپریم کورٹ تک قانونی خدمات کے ادارے قائم کیے گئے ہیں۔ لیگل سروسز اتھارٹیز کی طرف سے شروع کی گئی سرگرمیوں/ پروگراموں میں قانونی امداد اور مشورہ میں قانون سے متعلق بیداری کے پروگرام؛ قانونی خدمات/ بااختیار بنانے کے کیمپ؛ قانونی خدمات کے کلینکس؛ قانونی خواندگی سے متعلق کلب؛ لوک عدالتیں اور متاثرین کے معاوضے کی اسکیم کا نفاذ شامل ہے۔
انصاف تک فوری اور مساویانہ رسائی کو ممکن بنانے کے لیے، نیشنل لیگل سروسز اتھارٹی  نے عام شہریوں تک قانونی امداد کی باآسان رسائی کے لیے اینڈرائیڈ اور آئی او ایس ورژن یعنی قسم پر لیگل سروسز موبائل ایپ لانچ کی ہے۔
مزید یہ کہ ، بھارتی حکومت نے انصاف تک رسائی پر ایک اسکیم نافذ کی ہے، جس کا عنوان ہے "ہندوستان میں انصاف تک مکمل رسائی کے لیے اختراعی حل ڈیزائن کرنا" اور جس کا مقصد ٹیلی- لا ء کے ذریعے قانونی چارہ جوئی سے پہلے کے مشورے اور مشاورت کو مضبوط کرنا ہے۔ نیائے بندھو  پروگرام کے ذریعے پرو بونو قانونی خدمات کی فراہمی اور پورے بھارت میں قانونی خواندگی اور قانونی بیداری پروگرام کے ذریعے شہریوں کو بااختیار بنانا ہے۔ مذکورہ اسکیم ٹیکنالوجی کا مضبوطی کے ساتھ استعمال کرتی ہے اور علاقائی/ مقامی بولی میں سیاق و سباق کے مطابق آئی ای سی  مواد کو تیار کرتی ہے ، تاکہ اس کی سرگرمیوں کی حمایت کی جا سکے اور معاشرے کے غریب اور کمزور طبقوں کے لئے قانونی خدمات تک با آسان رسائی حاصل کی جا سکے۔ اسکیم کے تحت یہ تمام خدمات درج فہرست ذاتوں، درج فہرست قبیلوں ، دیگر پسماندہ طبقات اور سماج کے دیگر معاشی طور پر کمزور طبقات سمیت تمام شہریوں کو مفت فراہم کی جاتی ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-7276
(Visitor Counter : 32
وزیراعظم کا دفتر
مصر کے صدر اور وزیراعظم کے مابین ٹیلی فون پر گفت و شنید
نئی دہلی، 17 اپریل 2020، وزیراعظم جناب نریندر مودی نے مصر کے صدر عالی جناب عبدالفتح السیسی سے گفت و شنید کی۔
دونوں رہنماؤں نے کووڈ-19 وبائی مرض کے پس منظر میں ابھرتی ہوئی عالمی صورتحال کے پہلو پر تبادلہ خیال کیا۔ اور اپنی اپنی متعلقہ حکومتوں کی جانب سے اپنی اپنی آبادی کے تحفظ کے لئے کئے جانے والے اقدامات سے متعلق استعداد کا باہم تبادلہ کیا۔ دونوں رہنماؤں نے باہمی تجربات کے لگاتار تبادلے اور اس کی افادیت پر بھی بات چیت کی۔ اور بطور خاص اس پہلو پر تبادلہ خیالات کئے کہ اپنائے جانے والے طریقہ ہائے کار کے بارے میں ایک دوسرے سے بہت کچھ سیکھا جاسکتا ہے۔
وزیراعظم نے مصر کے صدر کو یقین دلایا کہ بھارت کی جانب سے اس مشکل وقت میں ادویہ جاتی سپلائی کو یقینی بنانے کے لئے تمام تر حمایت فراہم کی جائے گی۔ انھوں نے صدر السیسی کو مصر میں بھارتی شہریوں کو فراہم کی جانے والی تمام تر حمایت کے لئے صدر موصوف کا شکریہ بھی ادا کیا۔
دونوں رہنماؤں نے اس امر پر اتفاق کیا کہ ان کی ٹیمیں ایک دوسرے کے رابطے میں رہیں گی اور ایک دوسرے کے ساتھ اپنے تجربات ساجھا کرنے میں قریبی تال میل کے ساتھ کام کریں گی۔
وزارت دفاع
وزیردفاع جناب راج ناتھ سنگھ نے وشاکھاپتنم میں ائی این ایس شیوالک اورآئی این ایس سندھوکیرتی کاجائزہ لیا
نئی دہلی ،یکم ؍جولائی :وزیردفاع جناب راج ناتھ سنگھ نے مشرقی بحری کمان کے تحت اپنے اولین دورے کے سلسلے میں 30جون ،2019 کو مشرقی سی بورڈ سے متعلق کمان اوردیگر بحری پہلووں اورساحلی سلامتی کے عناصر کاجائزہ لیااورانھیں کمان کی آپریشنل تیاریوں کی جانکاری دی گئی ۔ بعدازاں وزیرموصوف نے بھارتی بحریہ کے بحری جہازوں آئی این ایس شیوالک اوربھارتی بحریہ کی آبدوز سندھوکیرتی کاوشاکھاپتنم میں جائزہ لیا۔ یہ دونوں بحری جہازاورآبدوز اندرون ملک ڈئزائن اورتیارکئے گئے ہیں ۔ مذکورہ بحری جہازاورآبدوز کے گائیڈیڈ ٹورکے دوران رکشامنتری نے عملہ اراکین سے گفت وشنید کی ۔
بحریہ کے عملے اوردفاعی سول ملازمین سے گفتگوکرتے ہوئے رکشامنتری نے بھارتی بحریہ کی خدمت حب وطن کے جذبے سے سرشارہوکرانجام دینے کا اعتراف کرتے ہوئے ہرایک جہازران کی ستائش کی اورکہاکہ اس عملے نے بحری خطرات کے تئیں ہمیشہ خبرداررہتے ہوئے ساحلی نگرانی برقراررکھی ہے اورہمارے ملک کے بحری مفادات کا تحفظ کیاہے ۔ انھوں نے بھارت کی ایکٹ ایسٹ پالیسی کے نفاذ کے سلسلے میں بھی بھارتی بحریہ کے اہم کردارکو اجاگرکیاہے ۔ بعدا ازاں وزیرموصوف نے بڑاکھانا کے دوران حاضرین سے گفت وشنید کی ۔ رکشامنتری کولمبی دوری تک مارکرنے والے بحری طیارے پی 81کے بارے میں بھی ان کے دہلی لوٹنے سے قبل جانکاری فراہم کی گئی ۔
۔۔۔۔۔۔۔۔۔۔۔۔۔۔
) م ن ۔۔ع آ۔)
U-2707
(Visitor Counter : 45
نوجوانوں کے امور اور کھیل کود کی وزارت
ایتھلیٹس کل ہند انٹر ایس اے آئی ٹائیکوونڈو چیمپئن شپ 2023 میں مقابلے کے لیے تیار ہیں
بھارت-کوریا سفارتی تعلقات کے 50 ویں سال مکمل ہونے کا جشن مناتے ہوئے شاندار افتتاحی تقریب کا انعقاد
کھیل کود ملکوں کے درمیان دوستی اور تعاون کو مضبوط بنانے کے لیے ایک وسیلہ کے طور پر کام کرتے ہیں: کھیلوں کی سکریٹری، محترمہ سجاتا چترویدی
کل 265 مرد اور خواتین ٹائیکوونڈو ایتھلیٹس کل ہند انٹر ایس اے آئی ٹائیکوونڈو چیمپئن شپ 2023 میں مقابلے کے لیے تیار ہیں،جس کا آغاز جمعہ کو اندرا گاندھی اسپورٹس کمپلیکس میں ایک شاندار افتتاحی پروگرام سے ہوا۔ یہ کھلاڑی لکھنؤ، بنگلور، گوہاٹی اور تریویندرم میں اسپورٹس اتھارٹی آف انڈیا کے 4 نیشنل سینٹرز آف ایکسیلنس کے ساتھ ساتھ اسپورٹس اتھارٹی آف انڈیا کے 17 تربیتی مراکز کا حصہ ہیں۔
26 فروری تک منعقد ہونے والے اس ٹورنامنٹ کا انعقاد ہندوستان اور کوریا کے سفارتی تعلقات کے 50 ویں سال مکمل ہونے کی یاد میں کیا جا رہا ہے۔ جمعہ کو شاندار افتتاحی تقریب میں کھیلوں کی سکریٹری محترمہ سجاتا چترویدی،اسپورٹس اتھارٹی آف انڈیا کے ڈائریکٹر جنرل جناب سندیپ پردھان،کوریا نیشنل اسپورٹس یونیورسٹی کے چانسلر جناب یونگ گیو آہن،بھارت میں کوریا کے سفیر جناب چانگ جے بوک اورکوریا کی وزارت خارجہ کی عوامی سفارت کاری کے نائب وزیر اورسفیر جناب سانگ۔وا لی کے ساتھ ساتھ دیگر معززین موجود تھے۔
شرکاءاور میڈیا سے خطاب کرتے ہوئے کھیلوں کی سکریٹری محترمہ سجاتا چترویدی نے تمام شرکاء کے لیے نیک خواہشات کا اظہارکیا اور کہا کہ کھیل کود ملکوں کے درمیان دوستی اور تعاون کو مضبوط کرنے کے لیے ایک وسیلہ کا کام کرتے ہیں۔
تین روزہ ٹائیکوونڈو چیمپئن شپ میں مقابلے کیڈٹ ،جونیئر اورسینئر عمر گروپس میں ہوں گے۔ مقابلہ کو دو حصوں میں تقسیم کیا گیا ہے: پومسے اور اسپرنگ کو کیوروگی کہا جاتا ہے۔ لڑائی، کیوروگی ڈویژن کو عالمی ٹائیکوونڈو فیڈریشن کے مقابلے کے قوانین کے مطابق کھلاڑیوں کی عمر اور وزن میں تقسیم کیا گیا ہے اور پومسے ڈویژن کو صرف مردوں اور خواتین کے ڈویژنوں میں تقسیم کیا جائے گا۔ 10 کیوروگی اور 2 پومسے کے فاتح، جو ہر زمرے میں گولڈ میڈل جیتیں گے، وہ کوریا کی حکومت کے تعاون سے کوریا نیشنل اسپورٹس یونیورسٹی کا دورہ کریں گے اور انعام کے طور پر بہترین پروفیسرز سے تقریباً 3 ہفتوں کا تعلیمی اور تربیتی پروگرام حاصل کریں گے۔
افتتاحی تقریب شروع سے آخر تک ولولہ انگیز تھی۔ کوریا نیشنل اسپورٹس یونیورسٹی کے طلباء، جس نے اب تک مجموعی طور پر 126 اولمپک تمغے حاصل کیے ہیں، نے اعلیٰ ایڈرینالین مارشل آرٹ کے کارنامے، مثلاً لکڑی کے ڈمیوں کو توڑنے کے ساتھ ساتھ جنگجو کٹاس انجام دیے۔ طلباء کی طرف سےکے-پوپ سے متاثر رقص کی پرفارمنس بھی تھی اور بھارتی روایتی فنون ملاکھمب اور روایتی رقص کی شکلیں بھی نمائش میں تھیں۔
اجتماع سے خطاب کرتے ہوئے جناب یونگ گیو آہن، جو کہ مہمان اعزازی بھی تھے، نے کہا کہ "یہ تقریب اسپورٹس اتھارٹی آف انڈیا اور کورین کلچر سینٹر انڈیا کے ساتھ ساتھ جمہوریہ کوریا کے سفارت خانے کی مدد کے بغیر ممکن نہیں تھی۔ یہ تقریب بھارت میں ٹائیکوونڈو کی ترقی کے ساتھ ساتھ کوریا اور بھارت کے ثقافتی تبادلے میں اہم کردار ادا کرے گی۔ مستقبل قریب میں ایک ہندوستانی ٹائیکوونڈو ایتھلیٹ کو اولمپک کھیلوں میں گولڈ میڈل حاصل کرتے دیکھنا بہت اچھا ہوگا اور مجھے امید ہے کہ یہ پروگرام ٹائیکوونڈو کے لیے ایک سنگِ میل ثابت ہوگا جس کو ہندوستان کے لوگوں کے ذریعے ایک مارشل آرٹ کھیل کے طور پر پسند کیا جائے گا اور میں ٹائیکوونڈو میں ہندوستان کی ترقی کے لیے اپنی طرف سے بہترین کوشش کروں گا۔
وزارات ثقافت
نیشنل سائنس سینٹر نے سائنس اور ٹیکنالوجی کے لیے جوش و خروش اور قابلیت کو فروغ دینے اور اختراعی اور تخلیقی جدت طرازوں کو ایک منفرد پلیٹ فارم فراہم کرنے کے لئے انوویشن فیسٹیول کا انعقاد کیا
نیشنل سائنس سینٹر نے آج نئی دہلی میں انوویشن فیسٹیول کی افتتاحی تقریب کا اہتمام کیا۔
ہماری کمیونٹی میں منطقی سوچ کی تشکیل میں جدت طرازی کی اہمیت اور تجربات اور سائنسی طریقہ کار کے اثرات کو محسوس کرتے ہوئے، نیشنل سائنس سینٹر نے 25 اور 26 مارچ، 2023 کو دہلی میں انوویشن فیسٹیول کا انعقاد کیا ہے۔ اس کا مقصد سائنس کے تئیں جوش و خروش اور قابلیت کو فروغ دینا اور ٹیکنالوجی، اختراعی اور تخلیقی جدت طرازوں کو ایک منفرد پلیٹ فارم فراہم کرنا ہے۔
فیسٹیول کا افتتاح حکومت ہند کے صحت اور تحقیقی محکمہ کے سابق سکریکٹری اور این اے ایس آئی کے صدر پروفیسر بلرام بھارگوا  کے ذریعہ کیا گیا۔ ڈی آر ڈی او کے فائر، ایکسپلوسیو اینڈ انوائرمنٹ سیفٹی سنٹر، دہلی کے سربراہ ڈاکٹر پرسون رائے نے افتتاحی تقریب میں پولیمر کوٹنگز فار بلاسٹ اینڈ بیلسٹک مٹیگیشن کے موضوع پر لیکچر دیا۔
اختتامی تقریب کی صدارت نیشنل انسٹی ٹیوٹ آف امیونولوجی، نئی دہلی کے ڈائریکٹر ڈاکٹر دیبایش موہنتی کے ذریعہ 26 مارچ 2023 کو شام 4.00 بجے کی جائے گی۔
انوویشن فیسٹیول میں انوویشن فیئر، کریٹیو روبو ڈیزائن، فیملیز کے لیے اختراعی چیلنج، فیملی سائنس کوئز، مقبول سائنس لیکچر، املاک دانش کے حقوق پر ورکشاپ اور آئیڈیا کانٹیسٹ شامل ہے۔
انوویشن فیسٹیول سبھی کے لئے کھلا، حوصلہ افزا اور سبھی کے لیے قابل رسائی ہے۔ یہ سبھی عمر کے گروپوں کے لوگوں کی شرکت کے لیے ہے۔ یہ ایجاد، تخلیقی صلاحیت اور سوجھ بوجھ کا جشن منانے کا اظہار ہے۔
یہ مختلف تکنیکی دنیا کو بنانے والوں کے ساتھ تبادلہ خیال کرنے کا موقع بھی فراہم کرتا ہے اور جدید ڈیزائن کے لیے نئے ٹولز پیش کرتے وقت دریافت اور تلاش کرنے کی حمایت کرتا ہے۔ اس کے دیگر مقاصد میں لوگوں میں تخلیقیت کو فروغ دینا اور انہیں اپنی ذاتی زندگی اور اپنی کمیونٹی میں تبدیلی کے لئے نمائندہ بن کر شامل ہونا ہے۔ فیسٹیول کے دوران پیشگی رجسٹریشن کی بنیاد پر طلبا اور عام لوگوں کے لئے کئی مقابلوں کا انعقاد کیا جائے گا۔
یہ فیسٹیول لوگوں کو اپنے اختراعی کام اور ماضی میں ان کے ذریعہ بنائے گئے پروڈکٹس کو پیش کرنے کا موقع فراہم کرتا ہے۔ یہ جدت طرازوں کے لئے اپنے تخلیقی کام کو دکھانے اور مختلف شعبوں کے دیگر لوگوں کے ساتھ تبادلہ خیال کا ایک پلیٹ فارم ہے۔ یہ بالغوں اور بچوں کے ذریعہ خود سےکی جانے والی بہت سی سرگرمیوں کو ظاہر کرنے کے ساتھ بات چیت کا بھی ایک موقع فراہم کرتا ہے۔